Príloha č. 1 súťažných podkladov

**Opis predmetu zákazky**

1. Názov predmetu zákazky:

**„****Kosenie areálov, koľajových tratí, zastávok MHD a údržba zelene v areáloch v správe DPB, a. s.“**

1. Celková predpokladaná hodnota: 495 000,00 EUR bez DPH
2. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.

## **Opis predmetu zákazky – Kosenie areálov, koľajových tratí, zastávok MHD a údržba zelene v areáloch v správe DPB, a. s.**

1. DNS bude slúžiť na uskutočňovanie kosenia areálov, koľajových tratí, zastávok MHD a údržby zelene v areáloch v správe DPB, a. s.

Predmetom zákazky je kosenie trávnatých plôch, mulčovanie a údržba zelene/arboristika (orezávanie a výrub stromov, drevín..) + zber, odvoz a likvidácia vyprodukovaného odpadu.

Súčasťou každej zákazky vyhlasovanej v tomto DNS budú vyšpecifikované areály, koľajové trate a zastávky MHD s uvedeným rozsahom plochy v m2 na kosenie a počet kusov stromov na orezanie, resp. výrub.

V prípade záujmu bude obhliadka umožnená.

1. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
2. Predmet zákazky je podľa nomenklatúry Spoločného slovníka obstarávania (CPV) vymedzený najmä v rozsahu nasledovných CPV kódov:

Hlavný predmet: 77314100-5 Údržba trávnikov

77211500-7 Údržba stromov

90512000-9 Služby na prepravu odpadu

90513000-6 Služby na spracovanie a likvidáciu nie

nebezpečného odpadu

60000000-8 Dopravné služby (bez prepravy odpadu)

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
2. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Kosenia areálov, koľajových tratí, zastávok MHD a údržba zelene v areáloch v správe DPB, a. s. budú uskutočňované v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
3. Konkrétny rozsah predmetu zákazky, podrobná špecifikácia, konkrétne miesta uskutočnenia predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.
4. Podrobný opis predmetu zákazky bude uvedený v rámci konkrétnej výzvy na zadanie každej konkrétnej zákazky.